সিলেট মহানগর বিএনপির সহ-সভাপতি এডভোকেট হাবিবুর রহমান হাবিবের সভপতিত্বে এবং মহানগর যুবদল নেতা আব্দুল আজিজ ও মহানগর ছাত্রদল নেতা শাকিলুর রহমানের পরিচালনায় অনুষ্ঠিত সমাবেশে মহানগর বিএনপির নির্বাচিত সাংগঠনিক সম্পাদক মিফতাহ্ সিদ্দিকী নেতা কর্মিদের উদ্দেশ্য করে বলেন, জাতীয় নির্বাচনে বেগম খালেদা জিয়াকে অযোগ্য ঘোষনার লক্ষ্যে ঘষেটি বেগমের অবৈধ সরকার যে দিবাস্বপ্ন দেখছে তা কোন ক্রমেই জাতীয়তাবাদী শক্তি বাস্তবায়ন হতে দেবে না। এই সরকার ব্যর্থ হয়ে এখন তাদের ব্যর্থতার কালিমা বেগম জিয়া আর তারেক রবহমানের দিকে ছুড়ছে। সম্প্রতি বেগম জিয়ার ১৪টি মামলা বকসী বাজারের মাদ্রাসা মাঠে বিশেষ আদালতে স্থানান্তরের নিন্দা জানিয়ে তিনি বলেন, বেগম খালেদা জিয়া অতীতে কোন স্বৈরশাসকের সাথে আপোষ করেনি, ভবিষ্যতেও করবেন না। সৈরাচার বা ১/১১ কোন ষড়যন্ত্রই বিএনপিকে কখনওই নিশ্চহ্ন করতে পারেননি। দেশনেত্রী বেগম খালেদা জিয়া রাজপথে আন্দোলনের মাধ্যমে দল এবং দলীয় নেতাকর্মীদের নিয়ে বিএনপিকে দেশের একটি বৃহত্তম রাজনৈতিক দল হিসেবে সাধারণ জনগনের কাছে প্রতিষ্ঠিত করেছেন। তাই একমাত্র বেগম খালেদা জিয়ার নির্দেশেই আগামী দিনে আন্দোলন ও নির্বাচনে জীবন বাজি রেখে সাধারণ জনগণের জন্য আমাদের বিজয় ছিনিয়ে আনতে হবে।